1 ליולי 2019

לחברי מים לישראל שלום רב,

על מנת להביא את פועלנו לידיעת החברים בארגון, אנו ממשיכים במשלוח דף עדכון תקופתי. זאת בנוסף לחומר מקצועי שותף שאותו אתם מקבלים באופן רציף.

**דוד ירוס – יו"ר מים לישראל**

לפני כחצי שנה מוננו (דוד ירוס ואבנר אחיטוב) לתפקידי היו"ר והמנכ"ל של אגודת מים לישראל שהוקמה לפני כשניים. אנו ממשיכים בפעולות להגשמת המטרות המידיות שלנו: הרחבת פעילות האגודה, להגדיל את מספר החברים באגודה, ולייצג את חבריה כלפי המוסדות. הוועד המנהל של האגודה, בו 13 חברים המייצגים מגוון של אגודות וצרכני מים, נפגש אחת לחודש. בחודשים הקרובים אנו מתכננים לרענן ולהרחיב את הוועד המנהל. אנו נביא הצעה ברוח זו לאסיפת חברים שתתקיים בחודש אוגוסט. באסיפה יישא דברים אבו וילן שיציג את פעולות התאחדות חקלאי ישראל. נשלח בקרוב זימון וסדר יום מעודכן לאסיפה ומקווים לראות אתכם.

אנחנו ממשיכים להיפגש באופן רציף עם אבו וילן (מזכ"ל התאחדות חקלאי ישראל). דנו אתו במגוון נושאים משותפים לפעולה. הנושא המרכזי הנו עזרה מול המוסדות לאזורים שנפגעו קשות מתיקון 27. בישיבת הוועד המנהל שהתקיימה בחודש מרץ 2009 דנו באפשרויות החדשות שנפתחו עבור אגודות המים להשקיע בתשתיות מפעלי מים. בישיבת הוועד המנהל בחודש אפריל אישרנו את תכנית ותקציב העבודה, והקמנו וועדות משנה לקידום נושאים ספציפיים. גם הרכבי הוועדות יוצגו באסיפת החברים הקרובה.

**אבנר אחיטוב - מנכ"ל מים לישראל**

החורף הגשום הנו כבר זכרון רחוק. בימים אלו אנו נמצאים בשיא חום הקיץ ובכל האזורים משקים בשיא התפוקה. בשבוע שעבר קיימנו כנס ציבורי שנתי. כנס שבו נשאו דברים נושאי תפקידים בכירים מרשות המים, משרד החקלאות, מקורות, אגודות המים ומים לישראל. הדוברים הציגו את תוכניותיהם לפיתוח משק המים הארצי והמקומי בהווה ובעיקר לעתיד. אנשי רשות המים עסקו רבות בעלויות העתידיות של המים השפרים וציינו את הצפי להאמרת עלויות המים. תקציר דברי הדוברים בכנס נשלח בקובץ נפרד המצורף כאן. את המצגות נעלה לאתר האינטרנט של מים לישראל.

שלחנו לכל החברים בקשות לתשלום דמי החבר לחצי שנה. לצערנו יש מספר חברים שעדיין מתעכבים עם התשלום. אנה הזדרזו!!!

כמו שצוין למעלה, הנהלת האגודה ממשיכה להיפגש אחת לחודש. בפגישות האחרונות ליבנו נושאים המציקים לנו כנציגי החקלאים ומפיקי המים. אנו מקיימים דיונים לקביעת עמדתנו בנושא של ספק מרחבי. החלטנו להגיש עתירה בנושא ריבית מקורות. ישובים ואגודות הרואים את עצמם כנפגעים מתבקשים להתקשר אתנו בדחיפות, להעביר אלינו נתונים ונוסיפם לעתירה.

הסבר לפרשת ריבית מקורות: מאז כניסת תיקון 27 לתוקף וגביית דמי המים על ידי מקורות, מקורות לא מחזירה תשלומי יתר של הצרכן, אלא "מזכה בכרטיס" בלבד. יתרת הזכות של המפיק נשמרת במקורות ללא ריבית ריאלית. ממצב זה נפגעים למעשה מפיקים אשר בעקבות היזון חוזר או כל תיקון לחשבונות המים שלהם, זכאים להחזר. הטענה הינה שקביעת כללי רשות המים שנקבעו בנדון עומדים בסתירה להוראות חוק המים הקובעות החזר בתנאים של צמוד +4% ריבית. בנוסף מדובר בקביעה לא סבירה המקנה למקורות יתרון לא סביר על פני המפיקים והצרכנים.

הקמנו אתר אינטרנט חדש לאגודה (waterisrael.org.il), ואנו בתהליך לשדרוגו ושיפור התכנים שבו.

שכרנו משרדים בקיבוץ עין שמר. מנהלת המשרד נוגה שורר. המעבר שיפר רבות את היכולת שלנו לשמר קשר בינינו ובין חברי האגודה. בימים הקרובים נשלח אליכם סקר קצר. מטרתו העיקרית הינה לדעת את היקף הצריכה המצרפי של החברים בארגון, ואת הציפיות שלכם מאתנו כארגון. אנה שתפו פעולה!!!

במהלך החודשים האחרונים קיימנו סדרת פגישות עם אנשי רשות המים. דנו בעיקר במציאת דרכים לתגבור ההשקעות במים לחקלאות.

**איתן ישראלי - עדכונים מהתחום המקצועי –**

פעילות התחום המקצועי :

1. תחום האסדרה – נמשך ההליך הצגת עמדתנו לכללי רשות המים ומשרד החקלאות המתפרסמים מעת לעת. הליך זה נעשה בשיתוף פעולה עם היועצת המשפטית של האגודה, לילך רזניק, וחברי ההנהלה. כמוזכר למעלה, לאחרונה הצטרפנו לעתירה לבג"צ בנושא הפער בחיובי הריבית בין חובת החייב (4%) לזיכוי מקורות (1%) ודרך התנהלותה של חברת מקורות מול הזכאים.

2. תחום פיתוח משק המים הארצי – הנושא הועלה בדיון שקיימה אגודת מים לישראל עם הצוות הבכיר של רשות המים בראשותו של מנהל רשות המים גיורא שחם. זהו תחום חיוני ונצטרך לתת עליו את הדעת בהמשך הדרך.

3. תחום המידע – המשך המעקב אחרי הפרסומים השונים והעברת המידע הטמון בהם לחברי האגודה והנהלתה. נשמח לקבל איזון חוזר בנדון.